狂吟八韻送英公暫歸故鄉遷殯二親
作者：宋白
朝代：宋

paragraphs: 十八般書四海傳，長安話別已多年。
今來帝里重相見，轉覺師心更自然。
下筆入神皆得法，出言成句盡通玄。
花時乘興先行樂，月夜忘機靜坐禪。
到處僧俗爭識面，滿朝英俊贈佳篇。
長沙母葬彰純孝，八水人思有善緣。
衡嶽醉投秋雨寺，漢江吟渡夕陽舡。
前期指在春三月，迴首東風好著鞭。